# Vedtekter for Risør Rotaryklubb

Vedtatt på årsmøtet 21.11.2022

# §1 Hensikt (Jfr. Klubblovens artikkel 3)

Hensikten med denne klubben er å:

1. fremme målsettingen til Rotary
2. gjennomføre vellykkede serviceprosjekter basert på de fem tjenesteområdene
3. bidra til å fremme Rotary ved å styrke medlemsarbeidet
4. støtte The Rotary Foundation
5. utvikle ledere utover klubbnivå

# §2 Målsetting (Jfr. Klubblovens artikkel 5)

Rotarys mål er å oppmuntre og fremme tjenesteidealet som grunnlag for verdig virksomhet, og spesielt å oppmuntre og fremme:

For det første: Utviklingen av personlige bekjentskaper som en mulighet for service

For det andre: Høye etiske standarder i virksomhet og yrke, erkjenne verdien av all nyttig virksomhet, og det verdifulle i at hver rotarianers yrke er en mulighet til å tjene samfunnet

For det tredje: Anvendelsen av idealet om service i hver rotarianers personlige-, virksomhet - og samfunnsliv

For det fjerde: Fremme internasjonal forståelse, goodwill, og fred gjennom et verdensomspennende fellesskap av personer fra ulike yrker og virksomheter forent i tjenesteidealet

# §3 Organisasjonsform

Klubben er en frittstående juridisk person med medlemmer, og er selveiende. At den er selveiende innebærer at ingen, verken medlemmer eller andre, har krav på foreningens formue eller eiendeler, eller er ansvarlig for gjeld eller andre forpliktelser. Klubben er medlem i Rotary International.

# §4 Definisjoner (Jfr. Klubblovens artikkel 1)

|  |  |
| --- | --- |
| Styret: | Styret i klubben. |
| Styremedlem | Et medlem i klubbens styre. |
| Medlem: | Et medlem av klubben, unntatt et æresmedlem. |
| Beslutningsdyktighet: | Minimum antall deltakere som må være til stede for at et vedtak skal være gyldig: En tredjedel av klubbens medlemmer for klubb-beslutninger og et flertall av styrets medlemmer for klubbens styrebeslutninger. Ved stemmelikhet har presidenten dobbeltstemme. |
| RI: | Rotary International. |
| Rotaryår: | 12-månedersperioden fra 1. juli til 30. juni. |

# §5 Styret (Jfr. Klubblovens artikkel 11 pkt. 1-3)

Det styrende organet i klubben er styret. Det består av åtte medlemmer: president, siste president, innkommende president, sekretær, kasserer og tre styremedlemmer. Alle skal være medlemmer av klubben.

# §6 Valg av tillitsvalgte og deres funksjonstid (Jfr. Klubblovens artikkel 11 pkt. 4-5)

Senest en måned før valget, nomineres kandidater til innkommende president, sekretær, kasserer og eventuelle andre ledige styreposisjoner. Nominasjonene presenteres av valgkomitéen, som består av innkommende president, president og siste president. Innkommende president skal være komitéens leder.

* 1. Kandidaten som får flertall av stemmene for hver posisjon, er valgt til denne posisjonen.
  2. Hvis et styremedlem fratrer sin posisjon, kan de gjenværende medlemmene av styret utnevne en erstatter.
  3. Funksjonstid for hver rolle i styret er:
     1. President Ett år
     2. Forrige års president Ett år
     3. Innkommende president Ett år
     4. Kasserer Tre år
     5. Sekretær Tre år
     6. Styremedlem Tre år
     7. Revisor Tre år
  4. Styrets sekretær registrerer protokollen fra Årsmøtet vedr. styrevalg i Brønnøysundregistrene. Ved evt. senere endringer i styrets sammensetning skal Brønnøysundregistrene oppdateres.
  5. Klubben skal være registrert i Frivillighetsregisteret.

# §7 Tillitsvalgtes plikter

7.1 Presidenten leder klubb- og styremøter.

7.2 Forrige års president fungerer som styremedlem i klubbstyret.

7.3 Innkommende president forbereder sitt år og fungerer som styremedlem.

7.4 Presidenten utpeker stedfortreder til å lede klubb- og styremøter i sitt fravær.

7.5 Styremedlemmer deltar på styremøtene i tillegg til klubbmøter.

7.6 Sekretæren fører medlems- og oppmøteregister.

7.7 Kassereren fører tilsyn med alle midler, rapporterer økonomisk status kvartalsvis og avlegger et årsregnskap.

# §8 Møter (Jfr Klubblovens artikkel 7)

8.1 Årsmøte er klubbens høyeste myndighet. Årsmøte i klubben avholdes senest 31. desember for å velge ledere og styremedlemmer som skal tiltre neste Rotaryår. (Jfr. klubblovens artikkel 7. pkt.

8.2 Årsmøtet skal behandle følgende saker:

• Godkjenning av møteinnkalling og saksliste.

• Valg av to personer til å underskrive årsmøteprotokollen

• Styrets beretning for siste rotaryår.

• Regnskap bestående av resultatregnskap og balanse pr. 30.06.

• Revisors beretning for siste rotaryår.

• Valg av ny innkommende president.

• Valg av resterende styre og revisor for neste rotaryår.

• Fastsette kontingent som grunnlag for neste rotaryårs budsjett.

• Forslag til eventuelle vedtektsendringer.

• Andre saker og forslag som styret mener årsmøtet skal behandle.

• Andre innkomne saker som er behandlet og godkjent av styret.

8.3 Klubben møtes hver mandag kl 20:00 i Kirkegata 1 i Risør. Rimelig varsel om eventuelle endringer eller kansellering av det vanlige møtet skal meddeles alle klubbmedlemmene. (Jfr. klubblovens artikkel 7. pkt. 1)

8.4 Styremøter avholdes hvert kvartal. Særskilte møter i styret kalles inn med rimelig varsel av presidenten eller etter anmodning fra minst to styremedlemmer. Skriftlig referat fra klubbens styremøter skal sendes alle medlemmer som vedlegg til e-post, innen 30 dager etter styremøtet. (Jfr. klubblovens artikkel 7. pkt. 3)

# §9 Avgifter (Jfr. Klubblovens artikkel 12)

* 1. Årlige klubbavgifter fastsettes av Årsmøtet etter forslag fra styret.
  2. Årlige klubbavgifter inkluderer:
     1. RIs medlemsavgifter
     2. Abonnement på Rotary Norden
     3. Andre Rotary- eller distriktsavgifter pr. medlem
  3. Klubbavgifter betales etter faktura utsendt av kasserer hvert halvår. Dersom et medlem slutter i løpet av et semester løper kontingenten til neste halvårsskifte.

# §10 Stemmegivning

10.1 Stemmegivning i klubben gjennomføres ved skriftlig avstemning, håndsopprekning eller akklamasjon. Dersom ett eller flere medlemmer krever det, skal det gjennomføres skriftlig avstemning.

10.2 Saker avgjøres med alminnelig flertall. Ved stemmelikhet har presidenten dobbeltstemme.

# §11 Komiteer (Jfr. Klubblovens artikkel 11 pkt. 7)

* 1. Klubben har følgende komiteer:

a) Administrasjons- og festkomite,

b) Komite for rekruttering og medlemsutvikling

c) PR-komite,

d) Rotary Foundation komité

e) Programkomite

f) Serviceprosjekter

Styret eller presidenten kan oppnevne ytterligere komiteer etter behov.

* 1. Presidenten har møterett i alle komiteer.
  2. Hver komités leder er ansvarlig for komiteens regelmessige møter og aktiviteter, fører tilsyn og koordinerer sitt arbeid, og rapporterer til styret om alle komitéaktiviteter.

# §12 Økonomi

* 1. Før hvert regnskapsår starter, utarbeider styret et årlig budsjett med estimerte inntekter og utgifter.
  2. Kassereren setter inn klubbmidler i klubbens bank, som er valgt av styret, delt inn i to konti: én for klubbdrift og én for prosjekter.
  3. Regninger betales av kassereren eller en annen autorisert tillitsvalgt og godkjennes av en annen tillitsvalgt eller styremedlem.
  4. En kvalifisert person gjennomfører årlig en grundig gjennomgang av alle finansielle transaksjoner.
  5. Klubbens årsregnskap presenteres for klubbens medlemmer. En finansrapport midt i året, med nåværende og foregående års inntekter og utgifter, presenteres på Årsmøtet.
  6. Regnskapsåret er fra 1. juli til 30. juni.

# §13 Rekruttering av medlemmer

13.1 Et medlem i denne klubben eller fra en annen klubb kan fremme en kandidat til medlemskap for styret og/eller medlemskomitéen, eller ved at en annen klubb foreslår overføring av nåværende- eller tidligere medlemmer.

13.2 Styret skal behandle kandidatens medlemskap innen 30 dager og varsler forslagsstiller om vedtaket.

13.3 Hvis styret godkjenner kandidatens medlemskap, skal dette meddeles klubbens medlemmer, og disse har da en uke til å komme med eventuelle insigelser. Dersom det kommer en innsigelse skal styret straks behandle denne, og treffe en beslutning om insigelsen skal tas til følge eller ikke. Deretter inviteres det potensielle medlemmet til å bli med i klubben.

# §14 Endringer

Klubbens vedtekter kan endres på et vanlig klubbmøte. Endring av klubbvedtektene krever at det sendes skriftlig varsel til hvert medlem senest 21 dager før møtet, at møtet er beslutningsdyktig, og at to tredjedeler av stemmene støtter endringen. Endringer i disse vedtektene må være i samsvar med Standard Rotary Club Constitution, RI Constitution og Bylaws, og Rotary Code of Policies.

# §15 Oppløsning av klubben

* 1. Oppløsning av klubben kan bare behandles på Årsmøtet eller i et ekstraordinært årsmøte.
  2. Oppløsning krever minst 2/3 flertall.
  3. Blir oppløsning vedtatt med minst 2/3 flertall, innkalles til et ekstraordinært Årsmøte 3 måneder senere. For at oppløsning skal skje må vedtaket her gjentas med 2/3 flertall.
  4. Det skal velges et avviklingsstyre som skal forestå avviklingen. Det ordinære styret kan velges til avviklingsstyre, og får stilling som avviklingsstyre om intet valg foretas.
  5. Sammenslåing med andre Rotaryklubber eller deling av klubben anses ikke som oppløsning. Vedtak om sammenslåing/deling og nødvendige vedtektsendringer i denne forbindelse treffes i samsvar med bestemmelsene om vedtektsendring i § 14. Styret skal i den forbindelse utarbeide en plan for sammenslåingen/delingen som Årsmøtet skal stemme over. Ved sammenslåing eller deling skal det innhentes samtykke fra foreningens kreditorer.
  6. Foreningens formue skal etter oppløsning og gjeldsavleggelse tilfalle det formål foreningen arbeider for å fremme, ved at nettoformuen blir gitt til Rotary Foundation eller annen Rotary aktivitet slik Årsmøtet bestemmer.
  7. Ingen medlemmer har krav på foreningens midler eller andel av disse.
  8. Bestemmelsene i RI bylaws pkt 3.010 og overholdelse av disse er en forutsetning for klubbens oppløsning.